stanford-oval/wikipedia huggingface dataset:
Duluth
Media

Paikalliset sanomalehdet ovat kuukausittain ilmestyvä BusinessNorth, the Duluth News Tribune, the duluth Budgeteer News, ja ilmaislehti The Reader Weekly, Transistor, ja The Zenith. Tietyillä alueilla ilmestyvät Cabin Life, Lake Superior Magazine, ja New Moon Magazine.
Koulutus

Duluthissa sijaitsee seuraavat korkeakoulut ja lukiot: the University of Minnesota Duluth (UMD), The College of St. Scholastica, Lake Superior College, Duluth Business University ja Cosmetology Careers Unlimited. The UMD campus sisältää lääketiereen koulun. The University of Wisconsin - Superior and Wisconsin Indianhead Technical Collere sijaitsevat läheisessä Superiorin kaupungissa, Wisconsinin osavaltiossa. Suurinta osaa julkisista kouluista ylläpitää Duluth Public Schools. Duluthin alueella on myös useita itsenäisiä julkisia kouluja.
Kulttuuri

Kaupunki tarjoaa useita eri taiteeseen liittyviä mahdollisuuksia. Kaupungin museoita ovat mm. the Duluth Art Institute, the Tweed Museum of Art, ja useita pienempiä taidegallerioita ympäri kaupunkia. Duluthilla ja Superiorin kaupungilla on yhteisomistuksessa oleva sinfoniaorkesteri, the Duluth Superior Symphony Orchestra. Kesäisin järjestetään usein ilmaisia konsertteja Chester Parkissa, jossa paikalliset muusikot soittavat väkijoukoille, ja Bayfront Blues Festival järjestetään elokuun alussa. Vuoden 2004 alussa Duluthissa järjestettiin Gar Pride -paraati. Kaupungissa juhlitaan Homegrown Music Festivalia joka maaliskuun ensimmäisellä viikolla. Vuonna 1998 aloitetussa vuosittaisessa festivaalissa soittaa yli 130 paikallista artistia ympäri kaupunkia.
Toinen musiikkifestivaali on "Junior Achievement High School ROCKS - Battle of the Bands", jossa soittaa koululaisten omia bändejä Keski-Minnesotasta Kanadan rajalle, ja Pohjois-Wisconsinista. Tapahtuma pidetään huhtikuun puolivälissä. Myös Koillis-Minnesotan kirjapalkinnot myönnetään Duluthissa.
Duluth tunnetaan myös Bob Dylanin synnyinkaupunkina.
Uskonto

Heritage Baptist Church
Roman Catholic Diocese of Duluth
Islamic Community of Twin Ports, Duluth
Temple Israel - Union for Reform Judaism
Duluth Bible Church
First Lutheran Church
Rock Hill Community Church
Lakeview Covenant Church
St. George Serbian Orthodox Church
Pilgrim Congregational Church (UCC)
Lakeside Baptist Church (General)
Unitarian Universalist Congregation of Duluth
Ystävyyskaupungit

Duluthilla on neljä ystävyyskaupunkia, jotka on päättänyt Sister Cities International.
Petroskoi, Venäjä
Växjö, Ruotsi
Isumi, Japani
Thunder Bay, Ontario, Kanada
Chester Terrace
J.B Ford lastaamassa, ja J.A.W. Iglehart purkamassa sementtikuormiansa.
Duluth nähtynä Enger Towerista.
kuva Duluthin lynkkauksista vuodelta 1920
Duluthin rantaviivaa kuvattuna huhtikuussa.
Hevoskärrykuorma Duluthissa
Herb Bergson, Duluthin entinen pormestari vuonna 2005.
St. Louisin maakunnan oikeustalo.
Historic Central High School.
The Weber Music Hall Minnesotan yliopiston kampuksella. Rakennuksen on suunnitellut tunnettu arkkitehti César Pelli.
Käännös suomeksi
Rantasauna

Rantasauna Espoon Saunaniemessä.
Rantasauna on rannalla sijaitseva yleensä ulospäin lämpiävä puulämmitteinen tai sähkölämmitteinen sauna, harvemmin sisäänpäin lämpiävä sauna eli savusauna, jota käytetään perheiden tai yritysten ja muiden yhteisöjen virkistyskäyttöön. Rantasaunan ajatuksena on se, että saunasta voi siirtyä suoraan veteen.
Rantasaunojen vaikutukseen maisemiin on kiinnitetty huomiota eikä niitä saa Suomessa enää rakentaa rantaviivalle, vaan yleensä jonkin matkan päähän rannasta siten, että saunat peittyvät puustoon järveltä tai lammelta katseltaessa.
Sauna
| --- | --- |
Saunakylpy eri kulttuureissa:   Suomalainen sauna  Banja  Turkkilainen sauna  Hikimaja  Temascal  Laconicum  Sentō 
Kiuas:   Savusaunan kiuas  Aitokiuas  IKI-kiuas  Läpivirtauskiuas 
Saunominen:   Löyly  Vasta  Lauteet  Istuinalunen  Avantouinti 
Saunarakennus:   Historialliset saunatyypit  Savusauna  Rantasauna  Talosauna  Huoneistosauna  Kylpyhuonesauna  Metsäsauna  Autosauna 
Saunakulttuuri:   Yleinen sauna  Homosauna  Täisauna  Kelluva sauna  Saunomisen maailmanmestaruuskilpailut  Uunissa saunominen 
Suomalainen sauna
Sauna kansanperinteessä:   Juhannussauna  Joulusauna  Morsiussauna  Saunatonttu 
Sauna kulttuurissa ja taiteessa:   Suomen Saunaseura  Tamminiemen saunaseura  Sauna – puhtaasti suomalainen  Saunassa  Miesten vuoro
Raimo Juntunen

Raimo Juhani Juntunen (s. 21. syyskuuta 1936) on suomalainen Savonlinnassa asuva hammaslääkäri ja kirjailija.
Teoksia

Lepänkävyt : dekkari. WSOY 1977
Soutaja : novelli. Itä-Savo, Savonlinna 1981
Väärä käsi : jännityskuunnelma. 1985
Punatäplävesilisko

| Punatäplävesilisko |
| --- | --- |
 Aikuinen koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Pyrstösammakot Caudata
Heimo::  Vesiliskot Salamandridae
Suku::  Notophthalmus
Laji::  viridescens
Kaksiosainen nimi
 Notophthalmus viridescens  Rafinesque 1820 

Katso myös
   Punatäplävesilisko Wikispeciesissä   Punatäplävesilisko Commonsissa 
Infobox OKNimi-testi OKIUCN-testi OK: 
Punatäplävesilisko (Notophthalmus viridescens) on vesiliskojen heimoon kuuluva laji.
Ulkonäkö ja koko

Aikuisen yksilön pituus on 6–11 cm. Nuoruusvaiheessa ihon väri on oranssi. Aikuisen ihon väri on selässä oliivinruskea ja vatsapuolella keltainen. Ihossa on mustia täpliä ja punaisia täpliä.
Levinneisyys ja elinympäristö

Punatäplävesiliskoa tavataan Pohjois-Amerikan itäosassa. Sitä esiintyy järvissä, lammissa, puroissa ja metsäisillä soilla.
Lisääntyminen

Parittelutapoja on useita. Naaras munii munat yksitellen lehdille. Munien määrä on 25–350. Punatäplävesiliskolla on kolme kehitysvaihetta. Ensin se on toukka, joka elää vedessä. Sitten sillä on nuoruusvaihe, jolloin se elää maalla. Lopuksi siitä tulee vedessä elävä aikuinen.
Ravinto

Punatäplävesilisko syö pieniä selkärangattomia.
Ernst Albrecht

Ilmeisesti vuonna 1929 Torinossa otettu valokuva Saksan maajoukkueesta. Ernst Albrecht on kuudes vasemmalta.
Ernst Albrecht (12. marraskuuta 1907 − 26. maaliskuuta 1976) oli saksalainen jalkapalloilija, pelipaikaltaan hyökkääjä.
Albrecht pelasi vuodesta 1923 vuoteen 1944 Fortuna Düsseldorfissa, jossa hän voitti Saksan mestaruuden vuonna 1933. Vuodet 1951−1952 hän edusti PSV Düsseldorfia.
Vuosien 1928 ja 1934 välissä Albrecht pelasi Saksan maajoukkueessa 17 ottelua ja teki neljä maalia. Kapteenina hän toimi kolmesti. Hän osallistui maailmanmestaruuskilpailuihin 1934, joissa Saksa sijoittui kolmanneksi ja Albrecht oli joukkueensa ainut pelaaja, joka ei pelannut ainuttakaan ottelua. Hän otti osaa myös vuoden 1928 olympialaisiin.
Pultavan taistelu (elokuva)

| Pultavan taistelu> Sluga Gosudarev |
| --- | --- |

Ohjaaja:  Oleg Rjaskov
Käsikirjoittaja:  Oleg Rjaskov
Säveltäjä:  Sergei Tšekryžov
Kuvaaja:  Dmitriy Yashonkov (käännä suomeksi)
Pääosat:  Aleksandr Buharov Aleksandr Starikov Aleksei Tšadov Andrei Ryklin Andrei Suhov Darja Semenova Dmitri Miller Dmitri Šiljajev Ivan Šibanov Jelena Plaksina Ksenija Knjazeva Nikolai Tšindjaikin Rodion Jurin Valeri Malikov Vlad Demtšenko
Valmistustiedot
Valmistusmaa:   Venäjä
Levittäjä:  Central Partnership
Ensi-ilta:  2007
Kesto:  117 min
Alkuperäiskieli:  Ranska Venäjä Ruotsi Puola
Aiheesta muualla
IMDb 
Elonet
AllMovie
Infobox OKNimi-testi OK: 
Pultavan taistelu on vuonna 1709 käytyyn Pultavan taisteluun pohjautuva venäläinen elokuva. Elokuvan ohjasi sekä käsikirjoitti Oleg Rjaskov ja sen näyttelijäpuoli oli täysin venäläisistä koostuva. Ensi-iltansa se sai Venäjällä vuonna 2007.
Historiallisina tosihenkilöinä elokuvassa esiintyvät Kaarle XII, Pietari I Suuri ja Ludvig XIV.
Juoni

On vuosi 1709, kun kreivi Charles de Breze (Dmitri Miller) saapuu Versaillesin linnaan ja auttaa rakastettuaan, Charlotte de Monterrasia (Ksenija Knjazeva) voittamaan korttipelissä omaisuuden kreivi De La Bushilta (Valeri Malikov). Tästä suuttuneena kreivi De La Bush haastaa kreivi de Brezen kaksintaisteluun, jossa kumpikin haavoittuu. Ranskan kuningas Ludvig XIV (Dmitri Šiljajev) rankaisee kaksintaistelijoita lähettämällä nämä vakoojikseen Venäjälle, jossa käydään suurta Pohjan sotaa Ruotsin kuninkaan Kaarle XII:n (Eduard Frelov) ja Venäjän tsaari Pietari I Suuren (Andrei Suhov) välillä. De La Bushin tehtävä on vakoilla ruotsalaisia, ja De Brezen venäläisiä.
Venäjällä De Breze ystävystyy venäläisupseeri Griskhan kanssa, kun tämä pelastaa hänet maantierosvojen hyökkäykseltä. Griskha (Aleksandr Buharov) vie De Brezen kotikyläänsä, minne saapuvat ruotsalaiset, jotka tappavat Griskhan vaimon ja ottavat Griskhan itse vangikseen. De Brezen itse onnistuu piiloutua ladon vintille ja pelastaa yksi nuori kyläinen raiskaukselta, tosin hänen viestinsä Pietari I:lle jää ruotsalaisille.
Samaan aikaan samassa kylässä De La Bush ilmestyy ruotsalaisille ja sanoo haluavansa tavata heidän kuninkaansa. De La Bush ja vangittu Griskha poistuvat kylästä ruotsalaisten kanssa. Heidän tiensä katkaisee De Breze, joka pelastaa Griskhan ja he tappavat ruotsalaiset kylän naisten avulla. De La Bush pääsee pakenemaan ja hänet kaappaa pakomatkallaan mustaan viittaan verhoutunut puolalaisnainen, joka tappaa tsaarin sotilaita, koska tämä on aikoinaan tappanut hänen perheensä.
Griskha ja De Breze jatkavat matkaansa ja tulevat Pultavan piirittäneiden ruotsalaisten leirin kautta venäläisten leiriin. Ruotsalaisten leirissä Griskha koittaa ampua Ruotsin kuningas Kaarlen, mutta onnistuu vain haavoittamaan tätä. De Breze tapaa Pietarin ja liittyy tämän riveihin. Samaan aikaan De La Bush tapaa haavoittuneen Kaarlen ja luovuttaa tälle kirjeen Ludvigilta.
Seuraavassa aamunkoitteessa ruotsalaiset hyökkäävät venäläisiä vastaan. Aluksi nämä murtavat venäläisten etupuolustuksen, jota johtaa Griskha ja De Brezekin taistelee siellä. Suurien miestappioiden vuoksi ruotsalaisten isku venäläisten kimppuun epäonnistuu ja nämä tekevät menestyksekkään vastahyökkäyksen, joka johtaa voittoon ja Kaarle pakenee.
Taistelun päätyttyä vankien joukossa ollut puolalaisnainen koittaa ampua tsaarin osuen Griskhaan, joka menehtyy, ja puolalaisnainen hirtetään.
Seuraavana aamuna De La Bush ja De Breze kaksintaistelevat jälleen. De La Bush voittaa ja De Breze haavoittuu vakavasti. Illalla pidetyissä voitonjuhlissa Pietari Suuri tarjoaa De La Bushille paikkaa palveluksessaan, mistä tämä kieltäytyy ja tsaari raivostuu. De La Bush lähtee Pultavasta mukanaan De Breze, joka jää perässään tulleen rakastajattarensa hoiviin.
Elokuva päättyy, kun De Breze matkaa kirkkaalle merelle De Monterrasin kanssa.
Rafael Moneo

Rafael Moneo vuonna 2011.
José Rafael Moneo Vallés (s. 9. toukokuuta 1937, Tudela) on espanjalainen arkkitehti. Hän valmistui Escuela Técnica Superior de Arquitectura de Madridista vuonna 1961.
Moneo on yksi kansainvälisesti tunnetuimmista espanjalaisista arkkitehdeista. Hänelle on myönnetty muun muassa seuraavat palkinnot: vuonna 1993 Rolf Schockin palkinto, vuonna 1996 Pritzker-palkinto, vuonna 2001 Mies van der Rohe -palkinto ja vuonna 2015 Espanjan valtion Premio Nacional de Arquitectura de España[lähde? ]. Vuonna 2017 hänelle myönnettiin Praemium Imperiale.
Moneon tunnetuimpiin töihin kuuluvat Roomalaisen taiteen kansallismuseo Méridassa, Atochan rautatieaseman laajennus Madridissa, auditorio- ja kongressikeskus Kursaal San Sebastiánissa, Museo del Pradon laajennusosa Madridissa sekä Cathedral of Our Lady of the Angels Los Angelesissa.
Rafael Moneo ja Enrique de Teresa vastasivat Tieteen museon (Museo de la Ciencia) suunnittelusta Valladolidiin yhdessä Francisco Romeron ja Juan José Echevarrían kanssa.
Kuvia

Museo Nacional de Arte Romano, Mérida
Cathedral of Our Lady of the Angels, Los Angeles
Kongressikeskus Kursaal, San Sebastián
Museo del Pradon uudisosa, Madrid
Atochan aseman uudisrakennus, Madrid
Edificio de Previsión Española, Sevilla
Logroñon kaupungintalo
Audrey Jones Beck Building, The Museum of Fine Arts, Houston
Museo de la Ciencia, Valladolid
L’illa Diagonal, Avinguda Diagonal 579-585, Barcelona
Aiheesta muualla

Kuvia tai muita tiedostoja aiheesta Rafael Moneo Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Festus

Festus voi viitata seuraaviin:
Porcius Festus (1. vuosisata), roomalainen Judaean provinssin prokuraattori n. 59–62
Sextus Pompeius Festus (100-luku), roomalainen grammaatikko
Festus (300-luku), roomalainen historioitsija
Postumius Rufius Festus Avienius (300-luku), roomalainen runoilija
Drew Hankinson (s. 1983), yhdysvaltalainen showpainija, painijanimeltään mm. Festus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Festus”, voi hakea sivunnimihaulla, laajalla sivunnimihaulla tai tekstihaulla.
Pöytätennis kesäolympialaisissa 1988

Pöytätennis oli Soulin 1988 olympialaisissa ensi kertaa mukana olympiaohjelmassa. Pöytätenniksessä kilpailtiin neljässä kilpailutapahtumassa - sekä miehillä että naisilla oli ohjelmassa kaksinpeli ja nelinpeli. Kiina oli mitalitaulukon paras maa viidellä mitalillaan, joista kaksi oli kultaisia, kaksi hopeisia ja yksi pronssinen.
Mitalistit

| 0 | 1 | 2 | 3 |
| --- | --- | --- | --- |
| Laji | Kultaa | Hopeaa | Pronssia |
| Miesten kaksinpeli |  Yoo Nam-Kyu |  Kim Ki-taik |  Erik Lindh |
| Miesten nelinpeli |  Chen Longcan & Wei Qingguand |  Ilija Lupulesku & Zoran Primorac |  An Jae-hyung & Yoo Nam-Kyu |
| Naisten kaksinpeli |  Chen Jing |  Li Huifen |  Jiao Zhimin |
| Naisten nelinpeli |  Hyun Jung-hwa & Yang Young-ja |  Chen Jing & Jiao Zhimin |  Jasna Fazlić & Gordana Perkučin |
Mitalitaulukko

| 0 | 1 | 2 | 3 | 4 | 5 |
| --- | --- | --- | --- | --- | --- |
| Sijoitus | Maa | Kultaa | Hopeaa | Pronssia | Yhteensä |
| 1 |  Kiina | 2 | 2 | 1 | 5 |
| 2 |  Etelä-Korea | 2 | 1 | 1 | 4 |
| 3 |  Jugoslavia |   | 1 | 1 | 2 |
| 4 |  Ruotsi |   |   | 1 | 1 |
Rajaportin sauna

Rajaportin sauna. Vasemmalla kahvilarakennus, oikealla itse sauna.
Rajaportin sauna on Tampereen Ylä-Pispalassa sijaitseva Suomen vanhin edelleen toiminnassa oleva yleinen sauna. Sen toiminta alkoi vuonna 1906.
Saunan omistaa Tampereen kaupunki, ja sen toiminnasta vastaa Pispalan saunayhdistys. Sauna on suojeltu rakennustaiteellisin, kulttuurihistoriallisin ja maisemallisin perustein. Pirkanmaan Ely-keskus on suojellut saunarakennuksen sisätilat ja kiinteän sisustuksen sekä saunarakennuksen, kahvilarakennuksen, ompelijantalon ja piharakennuksen ulkoasun ja rakennusrungon sekä Rajaportin saunan pihapiirin niiden valtakunnalisen kulttuurihistoriallisen merkityksen perusteella.  Neljän rakennuksen muodostama pihakokonaisuus edustaa Pispalan kaupunginosalle ja sen historialle ominaista elämänmuotoa ja rakennuskulttuuria.
Aiheesta muualla

Kuvia tai muita tiedostoja aiheesta Rajaportin sauna Wikimedia Commonsissa
Rajaportin saunan kotisivut
VirtualTampere: Virtuaalivierailu Rajaportin saunaan
Pöytätennis kesäolympialaisissa 2016 – miesten joukkuepeli

Miesten pöytätenniksen joukkuepeli Rio de Janeiron olympialaisissa 2016 pidetään 12. – 18. elokuuta. Ottelut pelattaan Riocentrossa. Turnaukseen osallistuu 16 maata. Olympiakultaa voitti Kiinan joukkue. Hopealle sijoittui Japani ja kolmanneksi Saksa.
Pöytätennis Euroopan kisoissa 2015

Euroopan kisojen 2015 pöytätennis järjestettiin Baku Sports Hallissa Bakussa 13.–19.6.2015. Sekä miehille että naisille oli yksin- ja joukkuepeli. Sarjoja oli yhteensä 19. Menestynein maa oli Saksa kahdella kullalla.
Tulokset

| 0 | 1 | 2 | 3 | 4 |
| --- | --- | --- | --- | --- |
| Sarja | Kultaa | Hopeaa | Pronssia |  |
| Miesten yksinpeli |  Dimitrij Ovtcharov |  Uladzimir Samsonau |  Lei Kou |  |
| Miesten joukkue |  Portugali   João Geraldo   Tiago Apolonia   Marcos Freitas |  Ranska   Adrien Mattenet   Simon Gauzy   Emmanuel Lebesson |  Itävalta   Robert Gardos   Stefan Fegerl   Daniel Habesohn |  |
| Naisten yksinpeli |  Li Jiao |  Li Jie |  Melek Hu |  |
| Naisten joukkue |  Saksa   Han Ying   Petrissa Solja   Shan Xiaona |  Alankomaat   Li Jiao   Li Jie   Britt Eerland |  Tšekki   Hana Matelová   Renata Štrbiková   Iveta Vacenovská |  |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Saksa | 2 | 0 | 0 | 2 |
| 2. |  Alankomaat | 1 | 2 | 0 | 3 |
| 3. |  Portugali | 1 | 0 | 0 | 1 |
| 4. |  Valko-Venäjä | 0 | 1 | 0 | 1 |
| 4. |  Ranska | 0 | 1 | 0 | 1 |
| 6. |  Ukraina | 0 | 0 | 1 | 1 |
| 6. |  Itävalta | 0 | 0 | 1 | 1 |
| 6. |  Turkki | 0 | 0 | 1 | 1 |
| 6. |  Tšekki | 0 | 0 | 1 | 1 |
Gdynian laivastotukikohta

Tukikohdan tunnus.
Gdynian laivastotukikohta (puol. Port wojenny Gdynia, Puolan sotasatama) on Puolan laivaston tukikohta Gdynian satamassa Gdynian ja Oksywien alueella. Se on 3. Laivaston (3 Flotylla Okrętów) tukikohta. Se on hallinnollisesti erillinen Gdynian satamasta, ja se toimii itsenäisesti. Sillä on oma pääsy merelle ja liikenneyhteydet.
Gdynian laivastotukikohta.
Tukikohdan rakentaminen alkoi 1923.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: pl:Port wojenny Gdynia
Raalan kartano

Raalan kartano
Raalan kartano (ruots. Råskoggård) on Uudellamaalla Nurmijärven Raalan kylässä sijaitseva kartano.
Historiaa

Kartano sai alkunsa vuonna 1643, kun kolmikymmenvuotisessa sodassa Ruotsin armeijassa palvellut balttilaissyntyinen upseeri Jören Berg sai kruunulta lahjoituksena kuusi autioitunutta tilaa Raalan kylässä. Berg asui kartanossa vuoteen 1681 asti ja tuli tunnetuksi naapuriensa kanssa käymistään rajariidoista. Berg pyrki omavaltaisesti laajentamaan huonosti tuottanutta kartanoaan naapuruston talonpoikien kustannuksella, mutta näiden onnistui kuitenkin puolustaa oikeuksiaan virinneissä oikeusjutuissa.
Berg kuoli 1681 ja hänen saamansa lahjoitusmaat otettiin takaisin kruunulle vuoden 1683 reduktiossa. Vuonna 1685 maat luovutettiin kuitenkin elinikäiseksi rälssiksi Bergin köyhtyneelle leskelle Hedvig Pollille. Pollin kuoltua 1704 kartano jäi autioksi kunnes Bergin perilliset myivät sen 1708 kuninkaalliselle rahastomestari Thomas Adlercreutzille. 1700-luvulla Nurmijärven metsistä alettiin myydä puutavaraa Helsingin kautta ulkomaille vietäväksi. Vienti muodostui aluksi nelikulmaisiksi veistetyistä hollantilaisista tukeista eli pelkoista mutta pian aloitettiin myös sahatavaran vienti. Raalan kartanolla oli Nukarinkosken rannalla oma vesisaha johon hankittiin ensimmäisenä Suomessa ohuet hollantilaiset sahanterät joiden avulla sahaus nopeutui ja samasta puumäärästä saatiin enemmän sahatavaraa.
Kartano kuului Adlercreutzin suvulle aina 1900-luvun alkupuolelle ja kartanolla oli 1800-luvulta alkaen huomattava määrä torppia. Vuonna 1904 kartano myi suuren osan torpistaan itsenäisiksi maatiloiksi. Kartanon omistanut Anders Gustav Adlercreutz perusti 1899 Tuusulan Jokelan kylään Kolsan tiilitehtaan (Kolsa tegelbruk). Tämä tehdas myytiin v. 1907 helsinkiläisten liikemiesten perustamalle Kolsan Maatila- ja Tiilitehdas Osakeyhtiölle.
Vuodesta 1909 Raalan kartano on ollut Palhon suvun omistuksessa. Tuolloin sen ostivat veljekset, senaattori Johannes Peltonen ja teologian tohtori August Peltonen. Suku on kotoisin Vesilahdesta Palhon kartanosta.
Rakennukset

Kartanon puinen empiretyylinen päärakennus on peräisin vuodelta 1848 ja sen ympärillä on kartanopuisto. Kartanon vanha päärakennus joka palveli aikansa muun muassa väentupana tuhoutui tulipalossa 1941. Kartanon pihapiirissä on kivinen viljamakasiini, kaksi asuinrakennusta ja aitta jotka ovat peräisin 1800-luvulta sekä vuodelta 1900 oleva navetta. Kartanon rakennukset sijaitsevat laajan peltoaukean vieressä kallioisella kukkulalla.
Aleksis Kivi ja Raalan kartano

Raalan kartano oli esikuvana Aleksis Kiven Seitsemän veljeksen Viertolan kartanolle. Kartanolla oli aina 1900-luvun alkuun saakka suuri härkäkarja ja kartanon laaja härkähaka ulottui Raalasta kilometrin päähän Myllymaan tien varteen. Seitsemän veljeksen Hiidenkivenä on pidetty vanhan kolmostien varrella Nukarin tienhaarassa sijaitsevaa kiveä vaikka se onkin varsin matala. Sen sijaan Raalan kartanon välittömässä läheisyydessä oleva suuri kivenlohkare olisi sopinut paremmin veljesten pakopaikaksi härkälaumalta.
Aleksis Kiven elinaikana kartanon isäntänä oli Engelbert Sten Svante Gustaf Adlercreutz (1829–1881). Kiven isä Erik Johan Stenvall ja veljet Emanuel ja Alpertti tekivät kartanossa säännöllisesti räätälintöitä usein viikkojen ajan. On myös väitetty, että Kiven isä olisi ollut kartanoa 1700-luvun lopulla isännöineen Carl Henrik Adlercreutzin avioton poika.
Syyskuussa 1855 kartanossa vietettiin kaksoishäitä kun Kiven veli Juhani meni naimisiin kartanon sahan  kirjanpitäjän Henrik Lindforsin tyttären Hilda Amanda Lindforsin  kanssa ja Emanuel-veli nai kartanon sisäkön Charlotta Nemlanderin. Kartanon pehtori Carl Gustav Lindforsin pojat Svante Gustaf ja Bernt Vilhelm kävivät  Aleksis Kiven kanssa Helsingin yläalkeiskoulua. Aleksis Kivi oli läheinen ystävä myös heidän nuoremman sisarensa Hilda Sofia Lindforsin kanssa. Emanuel Stenvall ja hänen poikansa Raalan kylän postimestarina toiminut Arvid Stenvall (1866–1938) asuivat koko ikänsä kartanon piirissä sen vanhassa päärakennuksessa, joka palveli väentupana ja sittemmin Raalan kylän postitoimistona.
Raalan kartanossa syntyi myös säveltäjä Berndt Sarlin (1886–1971). Hän käytti nimimerkkiä R. Raala.
Rantasipit

| Rantasipit |
| --- | --- |
 Rantasipi (Actitis hypoleucos)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Rantasipit Actitis  Illiger, 1811
Katso myös
   Rantasipit Wikispeciesissä   Rantasipit Commonsissa 
Infobox OKNimi-testi OK: 
Rantasipit (Actitis) ovat kurppien heimoon kuuluva lintusuku. Rantasipien sukuun kuuluu kaksi lajia.
Rantasipeihin (Actitis) kuuluvat lajit

Amerikansipi (Actitis macularius)
Rantasipi (Actitis hypoleucos)
Pyhäjoen Joki-Kiekko

Pyhäjoen Joki-Kiekko (PJK) on Pyhäjoella toimintansa vuonna 1994 aloittanut jääkiekkoseura, seuran edeltäjänä toimi Pyhäjoen Nuorisoseuran Kiekkoilijat (PNS). Kaudella 2018–2019 Edustusjoukkue pelaa Pohjoisen alueen II-divisioonassa.
Joki-Kiekolla on kaudella 2015–2016 juniorijoukkueita viidessä ikäluokassa G-F-E-ja D-junioreissa, C-Junioreissa seura pelaa Raahen Jääkiekkoklubin kanssa yhteisjoukkueella.
Harrastejoukkueita löytyy kolme: PJK II (-35v), Team Issias (+35v) ja Miss Issias (Naiset)
Tehokkain PJK:n pelaaja kautta aikain on Kuusamon Pallo-Karhujen kasvatti Ville Moilanen. (2008–2015)
Kasvatit pääsarjatasolla

Jasmin Hulanmäki
Aku Kestilä
Eini Lehtinen
Petteri Puhakka
Aiheesta muualla

Pyhäjoen Joki-Kiekko